АҶА ахырхарҭала аҵараиурҭақәа роушьҭымҭацәа Аԥснытәи аусбарҭахь аусура ирыдыркылеит
10:51 02.08.2022 (ирҿыцуп: 11:13 02.08.2022)
© Foto / МЧС Абхазии Выпускники профильных вузов пополнили ряды МЧС Абхазии
© Foto / МЧС Абхазии
Аԥснытәи астудентцәа урыстәылатәи аҵараиурҭақәа рҿы аҵара рҵоит адипломқәа анроулак ашьҭахь рзанааҭ ала ареспубликаҿ аусура иалагарц.
АҞӘА, нанҳәа 2 - Sputnik. Урыстәылатәи АҶА ахырхарҭала аҵараиурҭақәа роушьҭымҭацәа Аԥсны АҶА аҟны аусура ирыдыркылеит, абри атәы аанацҳауеит аусбарҭа апресс-маҵзура.
Аҭагылазаашьа ҷыдақәа рминистр Лев Кәыҵниа аҳәынҭқарратә амцарцәаратә маҵзура Академиеи аграждантә хьчара Академиеи роушьҭымҭацәа амаҵзуратә ршаҳаҭгақәа рнапаҿы идиркит.
"Аминистр ҿыц аусура иалагаз ирыдиныҳәалеит, иазгәеиҭеит, есҽнытәи рнапынҵақәа рҵакы, ирзеиӷьеишьеит ақәҿиарақәа имариам АҶА аусзуҩ иураҟны", - иҳәоит аминистр.
Уаҵәтәи амш инаркны алеитенантцәа ҿарацәа араионтә ҟәшақәа рахь инарышьҭуеит, рнапынҵақәа рынагӡара иалагоит.